《九日石堂峪力疾登高适王兰谷遣使遗鲑菜江洲白衣遂复同之喜而有作》
清代·李锴

衰病经时成委顿，石堂九日强登临。青山老变穷秋色，霜树寒深不贰心。

已忍平居常索莫，每逢佳节转沈吟。长安满目亲知在，书札兰阳辱好音。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。